el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el el el el el el el el el el el el el el el el az el el es en en el en el en el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Καλούς λόγους για να είναι ευχαριστημένοι έχουν οι φίλοι της Ανόρθωσης από το σημερινή φιλική αναμέτρηση κόντρα στην Καρμιώτισσα, της οποίας η προσφυγική ομάδα επιβλήθηκε με 5-1.
Ο Αμρ Ουάρντα τους… συστήθηκε με δύο γκολ σε δύο λεπτά (64’, 66’), με το δεύτερο μάλιστα να είναι πολύ όμορφο, ενώ και η συνολική παρουσία του ήταν εξαιρετική, δείχνοντας δείγματα της ποιότητας του. Πολύ καλός ήταν επίσης και ο 17χρονος Αναστάσης Μότης, ο οποίος στο ντεμπούτο του με τα κυανόλευκα ήταν δραστήριος, σκόραρε (63’) και έδειξε να έχει σπουδαία προοπτική για το μέλλον.
Ντεμπούτο πραγματοποίησε και το τελευταίο απόκτημα της Ανόρθωσης Νίκα Νινούα, που έδειξε ακόμα να χρειάζεται χρόνο προσαρμογής. Αζέρ Μπουσούλατζιτς και Νίκα Κατσαράβα επίσης αγωνίστηκαν για πρώτη φορά φέτος. Στον Γεωργιανό πιστώνεται η ασίστ στο γκολ του Μότη, ενώ είχε και μερικές καλές ευκαιρίες μπροστά στην εστία του Καϊρίνου, με κορυφαία τη φάση του 61ου λεπτού, όταν με κεφαλιά έστειλε την μπάλα στο δοκάρι.
Ανόρθωση (Τιμούρ Κετσπάγια): Τζουρ (77′ Παπαδόπουλος), Καλτσάς, Ρισβάνης, Κορρέα, Κορέια, Μπουσουλάτζιτς, Πόποβιτς, Χούσμπαουερ, Νινούα (46′ Ουάρντα), Μότης, Κατσαράβα.
Καρμιώτισσα (Γιαννάκης Ποντικός): Καϊρίνος, Χριστοφή, Γαβριήλ, Χρίστου, Δημητρίου, Μαμμίδης, Χατζηβασίλης, Μενελάου, Μάρκου (72′ Γιεμπλίν), Σιλβέστρος, Ράσιτς.
Κίτρινες: – / –
Αποβολές: – / –
Α’ βοηθός διαιτητής: Μάριος Δημητριάδης.
Β’ βοηθός διαιτητής: Πέτρος Πέτρου.
ΤΟ LIVE ΤΗΣ ΑΝΑΜΕΤΡΗΣΗΣ
4′ Πρώτη καλή στιγμή στον αγώνα για την Ανόρθωση. Μετά από σέντρα του Κορέια ο Μότης πήρε την κεφαλιά, έφυγε λίγο έξω η μπάλα.
15′ Έχει τον έλεγχο η Ανόρθωση, κυκλοφορεί γύρω από την περιοχή του Καϊρίνου την μπάλα.
24′ Γυριστό του Κατσαράβα, πάνω από τα δοκάρια.
27′ Σουτ του Συλβέστρου, από καλή θέση στην περιοχή, άουτ.
40′ Σέντρα του Μότη από αριστερά, σουτ στην κίνηση του Πόποβιτς από το ύψος της περιοχής. Μπλοκάρει ο Καϊρίνος.
-Σχόλιο: Αργός ρυθμός, πολλά λάθη και ελάχιστες φάσεις μπροστά στις δύο εστίες.
46′ Αλλαγή για την Ανόρθωση. Ντεμπούτο για τον Ουάρντα, ο οποίος περνά στη θέση του Νινούα.
50′ Μεγάλη ευκαιρία για την Καρμιώτισσα. Από πάσα του Ράσιτς ο Ορφανίδης έφυγε απέναντι από τον Τζουρ, που τον νίκησε και απομάκρυνε σε κόρνερ.
54′ Σουτ του Ουάρντα, έδιωξε ο Καϊρίνος.
57′ Κεφαλιά του Κατσαράβα από πολύ καλό σημείο, πάνω από την εστία.
58′ Νέα μεγάλη ευκαιρία για την Καρμιώτισσα, διπλή. Ο Τζουρ αρχικά έβγαλε εντυπωσιακά την κεφαλιά του Ράσιτς, που πήρε το ριμπάουντ και έκανε το σουτ ενώ ήταν στο έδαφος, για λίγο έξω.
61′ Κεφαλιά του Κατσαράβα μετά από εκτέλεση κόρνερ, στο δοκάρι.
63′ ΓΚΟΛ 1-0 Όμορφη πάσα του Κατσαράβα, έβγαλε τον νεαρό Μότη απέναντι από τον Καϊρινο, ο οποίος με ωραίο πλασέ έστειλε την μπάλα στα δίκτυα.
64′ ΓΚΟΛ 2-0 Λάθος του Καϊρίνου, έκλεψε ο Χούσμπαουρε. Ο Πόποβιτς έγινε κάτοχος της μπάλας, και έστρωσε στον Ουάρντα που σε κενή εστία διπλασίασε τα τέρματα της Ανόρθωσης. Πρώτο γκολ του Αιγύπτιου με τη φανέλα της προσφυγικής ομάδας στο ντεμπούτο του.
66′ ΓΚΟΛ 3-0 Πανέμορφο γκολ του Ουάρντα. Από το ύψος της περιοχής και πλάγια θέση ο Αιγύπτιος με δυνατό σουτ νίκησε τον Καϊρίνο, χτύπησε και στο οριζόντιο δοκάρι η μπάλα πριν καταλήξει στα δίκτυα.
76′ Καλό σουτ του Χρίστου εκτός περιοχής, λίγο έξω.
77′ Παπαδόπουλος στη θέση του Τζουρ.
84′ ΓΚΟΛ 4-0 Πολύ μακρινό σουτ του Λουκά, τραγικό λάθος από τον Καϊρίνο, του έφυγε η μπάλα από τα χέρια και κατέληξε στα δίκτυα.
85′ ΓΚΟΛ 4-1 Με τον Γιεμπλίν μείωνει στο σκορ η Καρμιώτισσα. Πάσα του Χριστοφή στον Γάλλο, με προσποίηση απέφυγε τον Κορρέα και με κοντινό σουτ νίκησε τον Παπαδόπουλο.
90+1′ 5-1 Ο Πόποβιτς βρέθηκε απέναντι από τον Καϊρίνο και δεν είχε πρόβλημα να σκοράρει το πέμπτο γκολ της ομάδας του.